id en sv id id id en sv id id id ms id it en it id id id id es id eo id id es en id ms id eo ms it es es fr en en en en sv id id id
Dulu Practice Akad Nikah Dengan Kawan, Tak Sangka Berjodoh Dengan Wanita Idaman - Erin Sakura
Cinta & Perhubungan • Viral
Sebut aktiviti main ‘kahwin-kahwin’, pasti ramai di antara kita terjebak semasa zaman kanak-kanak ataupun sekadar bergurau dengan rakan di tempat belajar dahulu. Maklumlah hendak bernikah dengan ‘crush‘ tapi kewangan belum kukuh lagi, jadi hanya mampu berangan saja pada masa itu. Apabila meningkat dewasa, ia hanya tinggal kenangan susulan bertemu jodoh dengan orang lain pula.
BACA : Pengantin Lafaz Nikah Guna Bahasa Isyarat, Isteri Bangga Tengok Dari Belakang
Dulu practice lafaz akad nikah dengan kawan-kawan…tak sangka akhirnya berjodoh juga dengan gadis idaman
Namun berbeza pula kisah seorang pemuda di aplikasi TikTok ini. Pada tahun 2016, Uzair malah pernah practice lafazkan akad nikah sambil menyebut nama gadis pilihan bersama 2 orang rakannya. Tanpa disangka-sangka, baru-baru ini impiannya untuk naik pelamin dengan mempelai yang dikenali sebagai Eyka akhirnya telah menjadi kenyataan.
Alhamdulillah ♥️dipermudahkan segalanya.tak disangka niat dari 2011 dan doa kini telah dimakbulkan Allah.#fy #ijabqobul
♬ Ya Rabb يارب – Muhajir Lamkaruna
11 tahun perkenalan pelbagai dugaan dihadapi, kami jadi saksi…alhamdulillah harini mereka benar-benar diijab kabulkan
Tambah menarik lagi, sahabat yang pernah menjadi ‘tok kadi’ dalam klip rakaman lama tersebut turut tampil di ruangan komen. Kedua-duanya menjadi saksi bermacam rintangan dilalui oleh Uzair demi ‘menghalalkan’ hubungan dengan gadis yang dikenalinya sejak 11 tahun lalu. Justeru itu, dia turut mengucapkan tahniah kerana mereka akhirnya telah pun selamat diijab kabulkan.
♥️ 17 SEPTEMBER 2022♥️ @Mysanding bridal
♬ Lenggang Puspita – Afgan
Dulu main kahwin-kahwin, sekarang jadi realiti…tahniah, lama betul practice
Selain mengucapkan tahniah atas perkahwinan tersebut, rata-rata netizen juga menyatakan rasa kagum terhadap Uzair kerana bersungguh-sungguh memenangi hati wanita idamannya. Secara keseluruhannya, klip video berdurasi 54 saat tersebut telah meraih lebih 400 ribu jumlah tontonan di TikTok setakat ini.
Kredit : TikTok _huzair
🚨 Erin Sakura KINI MENCARI INTERN! Klik untuk maklumat lanjut.
Nak cerita lagi? Sertai Telegram Erin Sakura di https://t.me/erinsakura
Your Browser Does Not Support iframes!Your Browser Does Not Support iframes!
Penafian|Privacy Policy | Kayz Asia Sdn Bhd (1266393K)